b'\n_START_ARTICLE_\nHillov sistem\n_START_PARAGRAPH_\nHillov sistem je sistem pisanja kemijskih formul, ki ga je zasnoval in leta 1900 patentiral Edwin A. Hill._NEWLINE_V Hillovem sistemu se v kemijski formuli na prvem mestu zapi\xc5\xa1e atom ogljika. Ogljiku sledi vodik, vodiku pa ostali elementi po abecednem vrstnem redu. \xc4\x8ce v formuli ni ogljika, se vsi elementi, vklju\xc4\x8dno z vodikom, zapisujejo po abecedi._NEWLINE_Tako zapisane formule se zlahka sotrirajo najprej po abecedi in nato po nara\xc5\xa1\xc4\x8dajo\xc4\x8dem \xc5\xa1tevilu atomov, kar omogo\xc4\x8da veliko preglednost in hitro iskanje kemijskih spojin.'